Bridgeblindhet Av Knut Kjærnsrød

En kan være blind for så mangt her i livet, og det er ikke uvanlig at det også skjer ved bridgebordet. Tirsdag spilte laget vårt , Nøtterøy 1 kamp i NM klubber, og med knapp margin avansert vi til finalen. Marginen burde vært atskillig større hvis ikke den totale blindheten hadde inntrådt på dette spillet:

6 E 9 5 3

E 10 9 6 3 K

E 4 D 8 2

K D 10 8 2 E Kn 7 6 3

Vest åpner med 1 hjerter og spiller kløverkontrakt etter at Nord har vært inne og meldt av en to-fargehånd med spar. Utspillet er liten spar til bordets ess, og hvordan tar du alle stikkene ?

Hjerteren må sitte 4-3 for at du skal få kastet begge ruterne dine, og det gjorde fargen, men ingen av spilleførerne klarte å få med seg tretten stikk. Poenget er såre enkelt. Du må sørge for å stjele tre spar på hånden samtidig som du godspille hjerterfargen. Stjel en spar i stikk to og legg ned kløver konge. Sitter fargen 2-1, er resten lett. Den sitter 3-0 med renons i Nord, men nå går du til bordet på hjerter konge og stjeler nok en spar, stjel en hjerter og stjel den siste sparen på hånden. Legg ned kløver dame og stjel en hjerter til på bordet. Ta ut Syds trumf, og hånden har tre stående stikk med to ess og hjerter ti. N-S hadde:

K Kn 10 7 4

6 4 2

K 10 9 7 5

-

D 8 2

D Kn 8 7

Kn 6 3

9 5 4

Begge spillerne fikk altså 12 stikk, men den store forskjellen var at Horten var i 6 og Nøtterøy i 7. Dermed ble det 16 imp ut i stedet for 13 inn, men det holdt altså til avansement likevel.